Document ID: /roh_data/filtered/fineweb-2-filterrobots_roh.jsonl.gz/40800

Dapi dus dis coordinescha e tschertga l’organisaziun «Shelter UKR» da la Svizra orientala persunas privatas ch’èn prontas da dar in dachasa temporar als fugitivs da l’Ucraina. Enfin uss èn gia radund 40 famiglias s’annunziadas. Ina dad ellas è la famiglia Berger da Küblis.
Sch’i fiss guerra tar nus, avessan ils auters era dà albiert.
Sfidas e legrias
Malgrà ch’i n’è anc betg cler quant ditg che quels fugitivs vegnan a restar en lur dachasa u sch’i dat insumma sustegn finanzial dal chantun, è la famiglia pronta da beneventar tant pli spert ina famiglia en miseria.
Che quella experientscha pudess manar els a lur cunfins, da quai èn Karin e Michael Berger conscient. Ma l'entira famiglia sa legra d’emprender d’enconuscher ina nova cultura e da schizunt far novas amias ed amis.